CELEX: 62010CA0090
Language: et
Date: 2011-09-22 00:00:00
Title: Kohtuasi C-90/10: Euroopa Kohtu (neljas koda) 22. septembri 2011 . aasta otsus — Euroopa Komisjon versus Hispaania Kuningriik (Liikmesriigi kohustuste rikkumine — Elupaikade direktiiv — Looduslike elupaikade kaitse — Looduslik loomastik ja taimestik — Artikli 4 lõige 4 ja artikli 6 lõiked 1 ja 2 — Prioriteetide kehtestamine erikaitsealadele ning nende piisav kaitse — Kanaari saarestikus asuvate erikaitsealade piisava õiguskaitse tagamise puudumine)

12.11.2011   
            
            
               ET
            
            
               Euroopa Liidu Teataja
            
            
               C 331/4
            
         Euroopa Kohtu (neljas koda) 22. septembri 2011. aasta otsus — Euroopa Komisjon versus Hispaania Kuningriik
   (Kohtuasi C-90/10) (1)
   
   (Liikmesriigi kohustuste rikkumine - „Elupaikade” direktiiv - Looduslike elupaikade kaitse - Looduslik loomastik ja taimestik - Artikli 4 lõige 4 ja artikli 6 lõiked 1 ja 2 - Prioriteetide kehtestamine erikaitsealadele ning nende piisav kaitse - Kanaari saarestikus asuvate erikaitsealade piisava õiguskaitse tagamise puudumine)
   2011/C 331/05
   Kohtumenetluse keel: hispaania
   
      Pooled
   
   
      Hageja: Euroopa Komisjon (esindaja: S. Pardo Quintillán ja D. Recchia)
   
      Kostja: Hispaania Kuningriik (esindaja: F. Díez Moreno)
   
      Kostja toetuseks menetlusse astuja: Soome Vabariik (esindaja: M. Pere)
   
      Ese
   
   Liikmesriigi kohustuste rikkumine — Nõukogu 21. mai 1992. aasta direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta (EÜT L 206, lk 7; ELT eriväljaanne 15/02, lk 102) artikli 4 lõike 4 ja artikli 6 lõigete 1 ja 2 rikkumine — Ühenduse tähtsusega alad — Kaitsemeetmed — Makaroneesia biogeograafiline piirkond
   
      Resolutsioon
   
   
               1.
            
            
               Kuna Hispaania Kuningriik
               
                           —
                        
                        
                           ei ole vastavalt nõukogu 21. mai 1992. aasta direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta artikli 4 lõikele 4 määratlenud kaitseprioriteete Makaroneesia biogeograafilises piirkonnas asuvatele ühenduse tähtsusega aladele vastavatele erikaitsealadele, mis asuvad tema territooriumil ja mis on märgitud komisjoni 28. detsembri 2011. aasta otsuses 2002/11/EÜ, millega võetakse vastu nõukogu direktiivist 92/43/EMÜ lähtuv ühenduse tähtsusega alade nimekiri Makaroneesia biogeograafilises piirkonnas,
                        
                     
                           —
                        
                        
                           ei ole vastu võtnud ega kohaldanud kaitsemeetmeid ega kaitsekorda, mis välistaks elupaikade halvenemise ja liikide märkimisväärse häirimise ja tagaks otsuses 2002/11/EÜ märgitud aladele vastavate erikaitsealade, mis asuvad Hispaania territooriumil, õigusliku kaitse vastavalt direktiivi 92/43/EMÜ artikli 6 lõigetele 1 ja 2,
                        
                     on Hispaania Kuningriik rikkunud kohustusi, mis tulenevad ülalmainitud direktiivi sätetest.
            
         
               2.
            
            
               Mõista kohtukulud välja Hispaania Kuningriigilt.
            
         
               3.
            
            
               Jätta Soome Vabariigi kohtukulud tema enda kanda.
            
         
      (1)  ELT C 113, 1.5.2010.